PRITARTA

 Molėtų rajono savivaldybės tarybos

 2020 m. kovo d. sprendimu Nr. B1-

Molėtų r. Giedraičių Antano Jaroševičiaus gimnazijos

**2019 METŲ VEIKLOS ATASKAITA**

2020-03-15

Giedraičiai

**INFORMACIJA APIE GIEDRAIČIŲ ANTANO JAROŠEVIČIAUS GIMNAZIJA 2019 M.**

 2019 m. buvo 26 (Giedraičiuose – 23 ir Dubingiuose -3) pedagoginiai darbuotojai: mokytojai ir pagalbos mokiniui specialistai (socialinis pedagogas, specialusis pedagogas, logopedas, bibliotekininkas). Mokytojų pasiskirstymas pagal kvalifikacines kategorijas: 1 – mokytojas, 11 – vyr.mokytojai, 13 – mokytojai metodininkai.

Mokyklos aptarnaujantį ir techninį personalą sudaro 15 darbuotojų (11 Giedraičiuose ir 4 Dubingiuose).

Mokinių skaičius klasėse 2019-09-01:

|  |  |  |  |
| --- | --- | --- | --- |
| Priešmokyklinio ugd. gr. | Pradinis ugdymas | Pagrindinis ugdymas | Vidurinis ugdymas |
| Giedraič. | Dubingiai | 1 kl. | 2 kl. | 3 kl. | 4 kl | 5 kl. | 6 kl. | 7 kl. | 8 kl. | I kl. | II kl. | III kl. | IV kl. |
| 13 | 7 | 11+1 | 19+3 | 17+6 | 16+4 | 13 | 9 | 11 | 18 | 10 | 10 | 15 | 16 |

Klasių jungimas Dubingių skyriuje 1-4 kl. ir 2-3 kl.

Specialiųjų ugdymosi poreikių turinčių mokinių skaičius yra 85, t.y. 43 proc. visų mokinių.

Nemokamą maitinimą gauna 61 mokinys, t.y. 31 proc. mokinių.

**STRATEGINIO IR METINIO VEIKLOS PLANO ĮGYVENDINIMAS**

Siekėme tikslo – taikant vertinimo ir įsivertinimo metodus bei procedūras, siekti kiekvieno mokinio asmeninės brandos ir pažangos.

|  |  |
| --- | --- |
| **Strateginio/veiklos plano įgyvendinimo kryptys** | **Rezultatai** |
| **Uždavinys.** Mokinių mokymosi kompetencijos stiprinimas bei pažangos vertinimas, užtikrinant kiekvieno mokinio individualią ugdymosi pažangą |
| 1. Mokinių mokymas pamokoje išsikelti uždavinius bei grįžti prie jų pamokos pabaigoje. | Iš stebėtų pamokų – mokiniai kartu su mokytojais kelia pamokos uždavinį, bet ne visi mokytojai skatina mokinius grįžti prie išsikelto uždavinio. |
| 2. Įvairių vertinimo ir įsivertinimo metodų taikymas. | 69,4% mokinių teigia, kad pamokose atsirado naujovių po mokytojų kvalifikacijos tobulinimo. Mokytojai taiko naujoves po LL3 projekto mokymų.Nuo 2019 m. lapkričio mėn. po Lean projekto mokymų pradėtas diegti Lean projekto Asaichi metodas. |
| 3. Skaitymo strategijų taikymas. | Paaugo skaitymo AMG: 4 kl. nuo 40,6 (2 kl.) iki 71,4%;6 kl. nuo 44,8 (4 kl.) iki 64,6%;8 kl. – nebuvo skaitymo testo. |
| 4. 2, 4, 6, 8 kl. mokinių dalyvavimas NMPP | 4 kl. pasiekimai atitinka metinius pasiekimų lygius. 75 proc. pasiekimų yra pagr. ir aukšt. lygio. AMG žymiai pagerėjo skaitymo, matem. – tokie patys. Prastesnis raštingumas.6 kl. matematikos, skaitymo, rašymo pasiekimai aukštesni už visų tipų Lietuvos mokyklų pasiekimus, prasčiau įvertinta lietuvių k. raštingumas. 71 proc. pasiekimų yra pagr. ir aukšt. lygio. Paaugo matem. ir skait. AMG.8 kl. matem. ir gamtos mokslų pasiekimai ženkliai žemesni už visų tipų Lietuvos mokyklų pasiekimus. Tik 43 proc. pasiekimų yra pagr. lygio. Matem. AMG pablogėjo. |
| 5. 3, 5, 7, I, III kl. mokinių mokymas remiantis NMPP ir PUPP rezultatais | Mokytojai dėstė atsižvelgdami į į individualius mokinių pasiekimus remiantis NEC sudarytais mokinio profiliais 2018 m. |
| 6. Kiekvieno mokinio asmeninės pažangos fiksavimas APL. Mokinių mokymas matuoti savo pažangą ir ją reflektuoti.Daromos pažangos aptarimas su kiekvienu mokiniu skiriant vieną dieną po pusmečio. | 89% mokinių pateikė APL. Savo pasiekimus komentarais įsivertino 97% mokinių.Visi mokiniai (100 proc.) padarė nors vieno dalyko pažangą. 41 proc. mokinių patenkinti pasiekimais, 59 proc. – rezultatas netenkina. 89 proc. mokinių pasiekimus aptarė su mokytojais (žinias, gebėjimus, pasiekimų lygį). |
| 7. Tėvų įsitraukimas į mokinių pažangos skatinimą. | Bendravimas su tėvais vyko kl. susirinkimų metu bei individualiais pokalbiais. Po I pusm. vyko visų 5-8, I-IV kl. aktyvūs susirinkimai „mokinys-tėvas-mokytojas“, kuriuose spręstos mokinių individualios pažangos problemos. |
| 8. Kiekvieno mokinio asmeninės pažangos įvertinimas ir apdovanojimai. | Iš rėmėjų lėšų apdovanoti 3 mokiniai, padarę didžiausią pažangą 2018-2019 m.m. |
| 9.Ugdymo(si) kokybės augimas. | Treji metai iš eilės auga 5-IV kl. mokinių, pasiekusių aukštesnįjį lygį, skaičius (1,6%→2,5%→4,7%).Mažėja mokinių, nepasiekusių patenkinamo lygio, skaičius.Rajoninėse olimpiadose laimėta daugiau prizinių vietų (nuo 37% iki 42,5%). |
| 10.Mokinių pažangos ir pasiekimų ūgtis. | 74% 5-IV klasių mokinių padarė pažangą (paaugo vidurkis), o bent vieno mokomojo dalyko pažangą padarė 100% mokinių.PUPP pasiekimai paaugo: matematikos nuo 4,6 iki 4,8; lietuvių k. nuo 5,0 iki 5,3.Tolimesnę karjerą abiturientai rinkosi pagal savo galias. Lyginant su praėjusiais metais kolegijose ir aukštosiose mokyklose studijuoja 7% daugiau abiturientų. |
| **Uždavinys.** Mokytojų bendradarbiavimas teikiant grįžtamąjį ryšį mokiniams. |
| 1. Metodinė veikla. | Mokytojų kvalifikacija buvo keliama labai tikslingai, įvairiomis formomis mokėsi visi mokytojai ir specialistai. Viena mokytoja pasitvirtino mokytojos metodininkės ir viena – vyresniosios mokytojos kvalifikacinę kategoriją. Viena mokytoja mokosi „Lyderių laiko“ vadybos magistrantūros studijose. Dvi mokytojos baigė „Lyderių laiko“ neformalių studijų įvadinį kursą ir toliau studijuos pasirinktus modulius. Mokytoja V. P. Vilniuje UPC bei šalies mokyklose vedė seminarus apie KGR taikymą. Vidutiniškai vienas mokytojas dalyvavo 6 kvalifikacijos renginiuose. Metodinės tarybos sukurtas Mokinių asmeninės pažangos stebėjimo, fiksavimo ir vertinimo tvarkos aprašas. Patvirtintas direktoriaus įsakymu 2019-02-12 Nr. V-16, kuris apima visų klasių mokinių dalykinių ir bendrųjų kompetencijų matavimą.Veiksmingas **mokymasis kartu**: seminaras “Vertinimas ugdant. Mokinio individualios pažangos matavimas“ bei dalijimasis patirtimi (Molėtų ŠPT prad. kl. mokytojos), LL3 medžiaga, profesinio dialogo užsiėmimai. |
| 2. Integruotos pamokos | Kiekvienas mokytojas pravedė po 1-2 integruotas pamokas kiekvienoje klasėje. |
| 3. Bendradarbiavimas su spec. pedagoge, logopede, socialine pedagoge spendžiant ugdymo problemas. | Vyko tikslingas bendradarbiavimas su spec. pedagoge ir logopede pradinių klasių mokytojų bei lietuvių k. ir matematikos mokytojų. Kiti mokytojai konsultavosi esant poreikiui. |
| 4. Mokyklos veiklos kokybės įsivertinimo atlikimas.(1.2.1, 2.3.1, 2.1.3, 4.2.1) | Atliktas įsivertinimas ir pateiktos išvados. Mokytojai kaip stipriąją veiklos pusę įvertino kolegialų mokymąsi: 55% (padidėjo 17%) mokytojų dalinosi gerąja patirtimi, įgyta seminaruose, mokymuose, išvykų metu, projektuose, studijuojant literatūrą. 69,4% mokinių pastebi pamokose atsirandančias naujoves. Pagal mokytojų poreikį įkurta diskusijų erdvė. |
| **Uždavinys**. Saviraiškus kiekvieno gimnazijos nario dalyvavimas gimnazijos, vietosbendruomenės veikloje. |
| 1. Dalyvavimas tarptautiniame Erasmus+ projekte „The Media. What Next?“ | 2 mokytojos dalyvavo projekto veiklose Kroatijoje, 2 mokytojos ir 6 mokiniai – Lenkijoje. Gimnazijoje priėmėme svečius (30 žmonių) iš Lenkijos, Kroatijos, Čekijos, Slovakijos mokyklų bei organizavome projekto veiklas kartu su mūsų mokiniais. |
| 2. Dalyvavimas nacionaliniame projekte „Mokyklos – Europos parlamento ambasadorės“. | Gimnazija pateko į 20 geriausių Lietuvos mokyklų skaičių ir 4 jaunieji ambasadoriai bei mokytoja R.Č. dalyvavo konferencijoje europarlamente Strasbūre. Mokytoja I.Ž. dalyvavo kelionėje į Briuselį.Projekto veiklos tęsiamos – I- IV klasių mokinai dalyvavo Europos egzamine, Europos dienos renginyje. |
| 3. Dalyvavimas nacionaliniuose projektuose „Nepamiršk parašiuto“, „Sveikatiada“. | Atliktos veiklos, projektas „Nepamiršk parašiuto“, tęsiamas. Projekto komanda Utenos regione užėmė 7 vietą iš 20 komandų. Projekto „Sveikatiada“ veiklos apėmė 5-8 kl. mokinius ir skatino mokinių sveiką mitybą bei fizinį aktyvumą. |
| 4. Socialinė pilietinė veikla. | Visi 5-10 kl. mokiniai atliko privalomą socialinę pilietinę veiklą (10 val.).95% mokinių dalyvavo akcijose „Tvarkome senąsias kapines”,„Darom 2019“; IV kl. mokiniai ugdėsi socialinius įgūdžius pagalbą priešmokyklinės grupės ugdytiniams, turintiems mokymosi spragų;mokiniai dalyvavo mokyklos ir bendruomenės renginiuose. |
| 5.Neformalaus švietimo veiklos. | Gimnazijoje veikė 11 būrelių, kuriuose mokiniai rinkosi veiklas pagal pomėgius (meninę, sportinę, edukacinę, mokslinę).*Problema – ankstyvas išvažiavimas po pamokų.* |
| 6. Kultūros paso renginių panaudojimas mokinių saviraiškai. | Visos klasės pasinaudojo Kultūros paso renginiais pagal savo amžiaus grupes- veiklos įdomiai ir turiningai papildė ugdymo procesą. |
| 7. Pasirengimas Gimnazijos 100-mečio minėjimui. | Sudaryta darbo grupė. |

Direktorė Irina Žiupkienė